वाशिंगटन : प्रधानमंत्री नरेंद्र मोदी का जादू सत्‍ता में आने के करीब साढ़े तीन साल बाद भी लोगों के सिर चढ़कर बोल रहा है। विपक्ष की तमाम आलोचनाओं के बावजूद देश-विदेश में उनकी लोकप्रियता बनी हुई और कई मायनों में बढ़ी भी है। न सिर्फ उनके बोलने का अंदाज लोगों को भाता है, बल्कि वह सोशल मीडिया पर भी छाए रहते हैं। दो दिन पहले एक सर्वेक्षण में बताया जा चुका है कि वह अब भी भारतीय राजनीति में सबसे लोकप्रिय हस्‍ती बने हुए हैं। अब एक अन्‍य अध्‍ययन के जरिये यह बताया गया है कि आखिर वह सोशल मीडिया खासकर माइक्रोब्‍लॉगिंग साइट ट्विटर पर क्‍यों इतने मशहूर हैं और बड़ी तादाद में लोग उन्‍हें क्‍यों फॉलो करते हैं।